Produtturi Brittaniċi qed jaħdmu karozzi b'pass rekord fejn fl-ewwel seba' xhur tas-sena 2016 rajna 'l fuq minn miljun vettura li ġew prodotti, skont figuri riċenti. L-SMMT qalet li manifatturi Brittaniċi raw żieda ta' 40% fil-produzzjoni tagħhom f'dawn l-aħħar sitt snin. L-aħħar sena li nħadmu daqshekk karozzi sa Lulju, kienet is-sena 2004. Iż-żieda ta' Lulju kienet waħda għal 12-il xahar konsekuttivi b'total ta' 125,566 vettura manifatturati fih, li laħqu total ta' 1,023,723 vettura għas-sena 2016. Minkejja li Lulju ra żieda fil-manifattura b'14%, il-maġġoranza tal-karozzi mibnija kienu mibjugħa barra l-pajjiż. Huwa stmat li erbgħa minn kull ħames karozzi li jiġu manifatturati qed jiġu esportati. Minkejja dan kollu, ir-reġistrazzjoni ta' vetturi privati fir-Renju Unit naqset b'4.5% ikkumparata mas-sena ta' qabel. Dan għax aktar sidien qed jippreferu jixtru karozzi użati biex ikollhom akkwist finanzjarju aħjar. Minkejja riżultat xejn ċert għall-futur wara l-vot Brexit, il-futur tal-produzzjoni tal-karozzi fir-Renju Unit jibqa' wieħed ċert. Kumpaniji tal-karozzi komplew isaħħu fehmthom biex jibqgħu jibnu l-karozzi fl-Ingilterra. Is-CEO ta' SMMT qal li l-produzzjoni tal-karozzi fir-Renju Unit qed iżżid, bid-domanda għall-mudelli Brittaniċi tibqa' għolja madwar id-dinja kollha. Żied jgħid li dawn il-produtturi investew il-biljuni biex jiżviluppaw mudelli ġodda kompletament fir-Renju Unit.